Berlingske Tidende, 1783-05-23
En Feldtskiær=Svend, som navngav sig, Christian PouBirck Benedictus von Løwendahl, har i Aaret 1778, anmeldt sig som Brodersøn og Arving efter den da i Preetz Kloster afdøde Frøken, Ulrica Antonette, Baronesse af Løwendahl. Saavel da, som siden den Tiid, angav han sig at være en Søn af den berømte Marechal de France, Grev Waldemar Løwen dahls første Ægteskab med Baronesse Theodora Engenia von Schmettau; samt i sin Ungdom at være bortløben af Forældrenes Huus i Dresden, uden at disse siden havde bekymret sig om ham, m.v. Da den Løwendahlske Slægt nedstiger fra Kong F. 3 naturlige Søn, Ulrich Frederich Gylden løwe, er optagen i den danske frieherlige Stand 1682; og saavel formedelst sine Fortienester, som andre Forbindelser er meget agtværdig; Marechal Løwendahls eneste bekiendte Søn af hans andet Ægteskab, den Kongelige Franske Marechal de Camp, Greve af Løwendahl, og de øvrige Slægtninge derimod intet vidste om denne borteblevne Søn, saa befalede Hs. Majestæt Kongen, den 27de Februarii 1782, at Hr. Geheime Conferentsraad Brochenhuus og Hr. Kammerherre Rosenkrantz=Lewetzau, som Commissarier skulle undersøge ovenmeldte Persons Foregivende. Under Commissionen har han ikke kundet frembringe mindste, enten Beviis eller kun blot Sandsynlighed for hans Anbringende. Det er tvertimod med Attester af Kirkebøgerne, Vidner og mange andre Omstændigheder, oplyst, deels at Marechal Løwen dahl og første Frue aldrig have havt en Søn af det Navn, samt at alle Sønnerne af det første Ægteskab for lang Tiid siden ere døde, deels at bemeldte Feldtskiær Svends rette Navn er Christen Poulsen; at han 1729 er fød i Bondebyen, Bierth i Sahl Sogn, i Ginding Herred, Riber Stift i Jylland; at hans Fader der har været Grovsmed; at han endnu har en Søster, Karen Poulsdatter i Live sammestæds; at han fra 1749 til 1762 har været Soldat ved det jydske hvervede Regiment til Fods; at han derefter har været Tiener, og endelig i Aaret 1766 er kommen i Lære hos Chirurgus John i Flensborg; at han indtil den Tiid har kaldet sig Christian Poul Bierth, men i Flensborg først tiltaget sig Navnet Løwendahl, m.m. J den Anledning har Commissionen derfor under 6te Martii 1783, afsagt saadan Dom: At den sig saa kaldende Chirurgus Christian Poul Bierth Benedictus von Løwendahl, bør være uberettiget til, og fremdeles entholde sig fra at føre eller af andre modtage det Løwendahlske Navn. Saa bør han og for hans herudi brugte falske Foregivender og Udspredelser bøde 10 Rdlr. til det almindelige Hospital, og betale ligesaa meget til Justitz=Cassen, eller i Mangel af Betaling afsone dem i Følge Forordningen af 6te December 1743. Endelig bør hans Paasagn og Udspredelser, som aldeles falske og opdigtede, ey at komme afgangne Marechal, Greve af Løwendahl, Frue, eller rette og sande Arvinger til Fornærmelse eller Æres Forkleinelse i nogen Maade; ligesom de og herved i alt mortificeres. Skulde Chirurgus Christian Poul Bierth Benedictus være denne Dom overhørig, og fortfare at kalde eller lade sig kalde med det Navn, Løwendahl, og altsaa vedblive disse hans under denne Sag paadømte usandfærdige Foregivender, da bør han bøde sine 3 Mk. og ansees som den der farer med aabenbar Usandhed. Man har altsaa, til Efterretning saavel for Publikum, som for Christian Poul Bierth, siden hans Opholds Sted nu er ubekiendt, vildet bekiendtgiøre dette. Kiøbenhavn, den 21de Mai 1783.